วีรกรรมของสมเด็จพระสุริโยทัยกับพันท้ายนรสิงห์ ต่างกันอย่างไร
- สมเด็จพระศรีสุริโยทัย - เห็นว่าพระสวามีกำลังจะเสียทีแก่ข้าศึก จึงไสช้างเข้ามาชน และพระองค์ก็ถูกอาวุธเข้าที่ราวพระอุระ (อก) สิ้นพระชนม์บนคอช้าง
- พันท้ายนรสิงห์ - คราวที่สมเด็จพระศรีสรรเพชญ์ที่ 8 (พระเจ้าเสือ) เสด็จประพาสปากน้ำเมืองสาครบุรี (สมุทรสาคร) พันท้ายนรสิงห์เป็นฝีพายเรือพระที่นั่ง เมื่อมาถึงคลองโคกขาม ซึ่งมีความคดเคี้ยวมาก พันท้ายฯ ก็ไม่สามารถควบคุมเรือได้ เรือจึงไปชนกับต้นไม้ (ไม่แน่ใจว่าต้นมะขามหรือเปล่า) ถึงกับทำให้โขนเรือหัก โทษตามกฎมณเฑียรบาลในขณะนั้นคือ ประหารชีวิต พันท้ายฯ จึงกราบทูลฯ ให้พระเจ้าเสือประหารชีวิตตนเอง พระเจ้าเสือไม่ยอม กลับพระราชทานอภัยโทษให้ ฝ่ายพันท้ายฯ ก็กราบทูลฯ ทัดทานว่า อาจก่อให้เกิดความเสียหายต่อพระองค์ได้ พระเจ้าเสือจึงมีรับสั่งให้ปั้นดินเป็นรูปพันท้ายนรสิงห์แล้วตัดหัวหุ่นดินนั้น แต่พันท้ายฯ ไม่ยอม พระเจ้าเสือจึงต้องจำพระทัยสั่งประหารพันท้ายนรสิงห์ ฝีพายประจำพระองค์ และโปรดให้สร้างศาลพันท้ายนรสิงห์ที่คลองโคกขาม และได้มีรับสั่งในเวลาต่อมาให้ขุดคลองโคกขามให้ตรง